  Константин Вознесенских Майя Бывальцева Удмуртиысь стационаръёсын эмъюмъёс куинь толэзьлы тырмымон дасямын. Элькунысь тазалыкез утёнъя министрлэн воштӥсез Марина Петренко вылэ чӧлскыса, со сярысь удысэтлэн пресс-службаез ивортӥз. « Тросэз басьтӥськись но элькунысь стационаръёсын кутӥськись эмъюмъёс асьме кунын поттэмын. Котьма ке но, Удмуртиысь таза лыкез утёнъя министерство та ужпумез ялан чакласа возе » Марина Петренко, Удмуртиысь тазалыкез утёнъя министрлэн воштӥсез Озьы ик нимаз категориысь кунмуртъёслы – лек пыктос висёнъёсын, сюлэм но сэр висёнъёсын, сакыр висёнэн курадӟисьёслы – капчиятонъёсъя эмъюмъёсты огъя басьто. Марина Петренколэн верамезъя, 2022-тӥ арлэн нырысетӥ паларезлы кулэ эмъюмъёс аптекаосы вуттэмын ни. Ковид-центръёсын 35 сюрс 500 пала упаковка 15 пумо эмъёс дасямын. Коронавируслэсь доразы эмъяськисьёс понна 268 сюрс 564 упаковка 12 пумо эмъюмъёс вань. Россиысь но кунгож сьӧрысь эмъюм поттӥсь компаниос ужзэс азьланьтэмзы сярысь ивортӥзы. Эмъюмъёсты сьӧрлось ваёнъя сюбегтонъёс луыны быгатозы шуыса вераськонъёс ӧй вал. Тегъёс: Удмуртия эмъюмъёс Ижкар Тазалык Тазалыкезутёнъяминистерство  